
ΘΕΜΑ: « Πρόσκληση κατάθεσης προσφοράς διοργάνωσης πολυήμερης
              εκδρομής στο εξωτερικό » 

    Το 1ο ΓΕΝΙΚΟ ΛΥΚΕΙΟ ΑΛΕΞΑΝΔΡΕΙΑΣ ΗΜΑΘΙΑΣ, σύμφωνα με τα άρθρο 8 και 24, της 109113/ΓΔ4/19-8-2026 (ΦΕΚ 5237 τ.Β΄/19-8-2026) Υπουργικής απόφασης του Υ.ΠΑΙ.Θ.Α. προσκαλεί τους ενδιαφερόμενους να καταθέσουν προσφορά για τη διοργάνωση της πολυήμερης εκπαιδευτικής εκδρομής της Γ΄ τάξης του σχολείου στο εξωτερικό.

   Αντικείμενο του διαγωνισμού είναι η ανάδειξη της πιο αξιόλογης ποσοτικά (οικονομικά) και ποιοτικά προσφοράς ταξιδιωτικού γραφείου για τη διοργάνωση της εκδρομής.

    Η πολυήμερη εκδρομή συνολικής διάρκειας έξι ημερών (πέντε διανυκτερεύσεις) προγραμματίζεται για να πραγματοποιηθεί το χρονικό διάστημα από Δευτέρα 1  Δεκεμβρίου με καταληκτική ημερομηνία επιστροφής τη Δευτέρα 15 Δεκεμβρίου ανάλογα της διαθεσιμότητας των αεροπορικών εισιτηρίων. 

       Τα στοιχεία που αφορούν την εκδρομή και θα ληφθούν υπόψη για την κατάθεση της προσφοράς είναι:
· Προορισμός εκδρομής:  Κεντρική Ευρώπη (Πολωνία – Κρακοβία και Αυστρία - Βιέννη)
·  *** Σημείωση – επισήμανση: Επειδή, με βάση την προκήρυξη, παρέχεται στα τουριστικά γραφεία δυνατότητα ευελιξίας σχετικά με τις ημερομηνίες ώστε να επιλεγούν τα προσφορότερα δρομολόγια, το οριστικό – αναλυτικό πρόγραμμα της εκδρομής  θα καταρτιστεί, σε συνεργασία των υπευθύνων του πρακτορείου με το διευθυντή του σχολείου και τους συνοδούς εκπαιδευτικούς, μετά την οριστικοποίηση της εκδρομής (ακριβείς ημερομηνίες –προγραμματισμός πτήσεων - προορισμοί – αξιοθέατα –  επισκέψιμοι χώροι, λοιπές δράσεις κ.ά.). Στοιχεία που θα καταχωρισθούν και στο πρακτικό του Συλλόγου Διδασκόντων
· Αριθμός συμμετεχόντων μαθητών: Πενήντα έξι (56) με απόκλιση συν – πλην δύο (±2). 
· Αριθμός συνοδών εκπαιδευτικών: Τέσσερεις (4), Αρχηγός  και τρεις (3) συνοδοί εκπαιδευτικοί
· Μεταφορικό μέσο: Αεροπορικώς για τη μετάβαση και την επιστροφή, σε - και από  αεροδρόμιο της περιοχής. Με λεωφορεία για τις μετακινήσεις μεταξύ των πόλεων στο διάστημα παραμονής στο εξωτερικό. Επίσης η μεταφορά από Αλεξάνδρεια προς αεροδρόμιο Θεσσαλονίκης και η επιστροφή με λεωφορεία του πρακτορείου.
· Κατηγορία καταλύματος: Ξενοδοχεία κατά προτίμηση τεσσάρων (4 ****) αστέρων  τα οποία να βρίσκονται κοντά στο κέντρο των πόλεων για ευκολία πρόσβασης των μαθητών σε αυτά. Τα περισσότερα από τα δωμάτια να είναι τρίκλινα (3/κλινα) και για τους καθηγητές μονόκλινα.) Στην προσφορά να αναφέρονται ρητά τα ονόματα – κατηγορία και διεύθυνση των ξενοδοχείων.
· Διανυκτερεύσεις: Ανάλογα με τη διαμόρφωση του προγράμματος, η διαμονή να περιλαμβάνει μόνο πρωινό και σε περίπτωση ημιδιατροφής (πρωινό και κατά προτίμηση δείπνο). 
· Ασφάλιση μαθητών: Υποχρεωτική ασφάλιση αστικής επαγγελματικής ευθύνης σύμφωνα με την κείμενη νομοθεσία.  Σε κάθε περίπτωση επιβάλλεται να υπάρχει και η για τα πρακτορεία πρόσθετη προαιρετική ασφαλιστική κάλυψη ασθένειας ή ατυχήματος.
· Λοιπές – επιπρόσθετες υπηρεσίες: Στάσεις σε ενδιάμεσες πόλεις κατά τη διαδικασία μετάβασης μεταξύ των προορισμών όπως π.χ. Βρότσλαβ, Κατοβίτσε, Οστράβα, Μπρνο, Μπρατισλάβα κλπ. Επισκέψεις και ξεναγήσεις σε μουσεία και σε χώρους ιδιαίτερης πολιτιστικής και περιβαλλοντικής αναφοράς των συγκεκριμένων περιοχών. 
· Επίσης σε κάθε περίπτωση και για την αντιμετώπιση απρόβλεπτων καταστάσεων εξαιτίας των συνεχών μετακινήσεων και των αποστάσεων να γίνει πρόβλεψη και για την ύπαρξη δεύτερου οδηγού στο λεωφορείο στην Κεντρική Ευρώπη.
· ΙΔΙΑΙΤΕΡΗ ΕΠΙΣΗΜΑΝΣΗ – ΣΗΜΕΙΩΣΗ:
Σε κάθε περίπτωση στη προσφορά πρέπει να περιλαμβάνει και τα παρακάτω στοιχεία σχετικά με πρόσθετες  επιβαρύνσεις: α. μεταφορά αποσκευής διαφορετική από την προβλεπόμενη (π.χ. βαλίτσα 20 kg). β. επιβάρυνση ημιδιατροφής στα καταλύματα και γ. επιβαρύνσεις στις επισκέψεις σε χώρους ενδιαφέροντος (π.χ. Άούσβιτς,  Αλατωρυχεία κ.α.)


1. ΔΙΚΑΙΩΜΑ ΣΥΜΜΕΤΟΧΗΣ: Δικαίωμα εκδήλωσης ενδιαφέροντος και συμμετοχής στο διαγωνισμό με κατάθεση προσφοράς έχουν όλα τα ταξιδιωτικά γραφεία τα οποία διαθέτουν την άδεια γενικού ή άλλη ισοδύναμη άδεια λειτουργίας που να βρίσκονται σε ισχύ καθώς και τα υπόλοιπα στοιχεία όπως αυτά περιγράφονται στο άρθρο 22 της παραπάνω Υπουργικής Απόφασης «Προϋποθέσεις συμμετοχής τουριστικών γραφείων σε πρόσκληση μεταφοράς μαθητών.

2. ΣΥΝΤΑΞΗ ΚΑΙ ΥΠΟΒΟΛΗ ΠΡΟΣΦΟΡΩΝ: Οι προσφορές υποβάλλονται στο 1ο ΓΕ.Λ. ΑΛΕΞΑΝΔΡΕΙΑΣ (ταχυδρομική διεύθυνση ΕΛ. ΒΕΝΙΖΕΛΟΥ 97 ΑΛΕΞΑΝΔΡΕΙΑ Τ.Κ. 59300) σε κλειστό φάκελο με δύο χωριστούς υποφακέλους. 
2.1. Υποφάκελος αναλυτικής προσφοράς: περιλαμβάνεται λεπτομερής περιγραφή του προγράμματος της μετακίνησης, του τρόπου και των μέσων μετακίνησης, της κατηγορίας του προτεινόμενου καταλύματος και των παρεχόμενων υπηρεσιών, καθώς και της προτεινόμενης προαιρετικής ασφάλισης που καλύπτει τυχόν έξοδα σε περίπτωση ατυχήματος ή ασθένειας των συμμετεχόντων στη μετακίνηση. 
2.2. Υποφάκελος οικονομικής προσφοράς περιλαμβάνεται ολογράφως και αριθμητικώς σε ευρώ η τελική συνολική προσφερόμενη τιμή, με και χωρίς ΦΠΑ, συμπεριλαμβανομένων τυχόν προβλεπόμενων κρατήσεων ή άλλων εξόδων. Επίσης στον ίδιο υποφάκελο περιλαμβάνεται και ανάλυση σε επιβάρυνση ανά μαθητή/τρια. 
Στο φάκελο, εκτός των παραπάνω υποφακέλων θα πρέπει να περιέχονται και τα απαραίτητα δικαιολογητικά – έγγραφα που αποτελούν απόδειξη των κριτηρίων για τη συμμετοχή στο διαγωνισμό:
α) Υπεύθυνη δήλωση μέσω της Ενιαίας Ψηφιακής Πύλης (gov.gr) που υπογράφεται από τον/τη νόμιμο εκπρόσωπο του τουριστικού γραφείου περί του ότι δεν συντρέχουν στο πρόσωπο του/της και στο πρόσωπο των ατόμων που θα διαθέσει για την εκτέλεση της σύμβασης οι λόγοι αποκλεισμού των στοιχείων ii, iii και vi και προσκομίζουν αντίγραφο γενικής ή άλλης ισχύουσας ή ισοδύναμης άδειας τουρισμού, καθώς και τα απαραίτητα νομιμοποιητικά έγγραφα νόμιμης σύστασης και εκπροσώπησής τους όπως και αντίγραφο της ασφάλισης επαγγελματικής αστικής ευθύνης της περ. v της παρ. 1, 
β) αποδεικτικό φορολογικής ενημερότητας για χρέη προς το Δημόσιο σε ισχύ. 
γ) αποδεικτικό ασφαλιστικής ενημερότητας σε ισχύ, 
δ) γενικό πιστοποιητικό από το Γ.Ε.Μ.Η.,  και
ε) αποδεικτικό καταχώρισης στο Μητρώο Πραγματικών Δικαιούχων του άρθρου 20 του ν. 4557/2018.

Οι προσφορές πρέπει να είναι καθαρογραμμένες και να μην υπάρχουν σε αυτές στοιχεία που να καθιστούν ασαφή την προσφορά, όπως ξύσματα, σβησίματα, προσθήκες ή διορθώσεις. Εάν στην προσφορά υπάρχει οποιαδήποτε διόρθωση ή προσθήκη, θα πρέπει αυτή να είναι καθαρογραμμένη και να υπάρχει η μονογραφή από τον προσφέροντα. Διαφορετικά εάν οι προσθήκες – διορθώσεις κλπ. που υπάρχουν, κατά την κρίση της επιτροπής αξιολόγησης, καθιστούν ασαφή την προσφορά, αυτή θα απορρίπτεται για τους συγκεκριμένους λόγους.
Όσοι ενδιαφέρονται να λάβουν μέρος στον διαγωνισμό θα πρέπει να υποβάλουν τις προσφορές τους μέχρι τις 11.30 το πρωί της Δευτέρας  12-10-2026 με έναν από τους παρακάτω τρόπους:

 	α. Προσωπικά ή με εκπρόσωπο του πρακτορείου στο σχολείο.
 	β. Με συστημένη ταχυδρομική επιστολή που θα απευθύνεται στο σχολείο.
   γ.  Με ηλεκτρονικό ταχυδρομείο (e-mail) με κωδικούς ανοίγματος της προσφοράς
Οι εκπρόθεσμες προσφορές δεν λαμβάνονται υπόψη και επιστρέφονται χωρίς να αποσφραγισθούν, έστω και εάν η καθυστερημένη λήψη οφείλεται στην υπηρεσία αποστολής και λήψης του φακέλου (ταχυδρομείο, διανομείς ή μέσα συγκοινωνίας).
 Όλα τα επισυναπτόμενα δικαιολογητικά πρέπει να περιέχονται στο φάκελο που κατατίθεται στο σχολείο (εγκύκλιος 190919/25-11-2014/Δνση Σπουδών, Προγραμμάτων και Οργάνωσης Δ.Ε./Υ.ΠΑΙ.Θ.), διαφορετικά συντρέχει λόγος ακυρότητας της προσφοράς. 
3. ΑΞΙΟΛΟΓΗΣΗ ΤΩΝ ΠΡΟΣΦΟΡΩΝ: Η αξιολόγηση των προσφορών θα γίνει από την Επιτροπή που έχει συγκροτηθεί για το συγκεκριμένο σκοπό σε διαδικασία που θα περιλαμβάνει τα παρακάτω στάδια:
Α. Παραλαβή φακέλων με τις προσφορές
Β. Αποσφράγιση των φακέλων το μεσημέρι (12.00) της Δευτέρας  12-10-2026 .
Γ. Έλεγχος πληρότητας των στοιχείων
Δ. Αξιολόγηση οικονομικών και ποιοτικών στοιχείων των προσφορών
Ε. Επιλογή του αναδόχου ταξιδιωτικού γραφείου.

4. ΕΠΙΛΟΓΗ ΑΝΑΔΟΧΟΥ: Για την αξιολόγηση των προσφορών, την επιλογή της πλέον συμφέρουσας προσφοράς και την ανακήρυξη του αναδόχου ταξιδιωτικού γραφείου, σύμφωνα με τη σχετική Υπουργική απόφαση συγκροτείται στο σχολείο, με πράξη της  Διευθύντριας, Επιτροπή, η οποία αποτελείται από την ίδια ως Πρόεδρο, δύο (2) από τους συνοδούς εκπαιδευτικούς που ορίζονται από το Σύλλογο Διδασκόντων του σχολείου, δύο (2) εκπρόσωποι του Συλλόγου Γονέων και Κηδεμόνων οι οποίοι στην επιτροπή εκπροσωπούνται με μία (1) ψήφο και δύο εκπροσώπους των μαθητικών συμβουλίων της Γ΄ τάξης του σχολείου που συμμετέχουν στην επιτροπή χωρίς δικαίωμα ψήφου,. Σύμφωνα με τα ως άνω οριζόμενα η επιτροπή αξιολόγησης είναι επταμελής (7 μέλη) με δικαίωμα ψήφου να έχουν τέσσερα από τα μέλη της.
Η επιτροπή έχει την αρμοδιότητα και την ευθύνη επιλογής του ταξιδιωτικού γραφείου που θα πραγματοποιήσει την πολυήμερη εκδρομή. 
Η επιλογή του πρακτορείου θα καταγραφεί σε σχετικό πρακτικό στο οποίο θα περιγράφονται με σαφήνεια τα κριτήρια της επιλογής. Το εν λόγω πρακτικό θα αναρτηθεί στην ιστοσελίδα του σχολείου αυθημερόν και εφόσον ζητηθεί κοινοποιείται σε κάθε συμμετέχοντα ή/και έχοντα νόμιμο δικαίωμα προκειμένου να έχει τη δυνατότητα υποβολής ένστασης κατά της επιλογής εντός τριών (3) ημερών από τη σύνταξη του πρακτικού. 
Μετά την αξιολόγηση των προσφορών και την εξέταση των τυχόν ενστάσεων που έχουν υποβληθεί, θα γίνει η τελική επιλογή του ταξιδιωτικού γραφείου και μεταξύ αυτού και του σχολείου θα συνταχθεί σύμβαση οργανωμένου ταξιδιού (ιδιωτικό συμφωνητικό), σύμφωνα με την κείμενη νομοθεσία, που θα υπογραφεί από τα συμβαλλόμενα μέρη. 
Η σύμβαση θα υπογραφεί μέχρι το μεσημέρι της Παρασκευής 25 Νοεμβρίου 2022 προκειμένου στη συνέχεια να κατατεθούν τα δικαιολογητικά στη Δ.Δ.Ε Ημαθίας για την έγκριση του φακέλου της εκδρομής.
Στη σύμβαση θα περιλαμβάνονται απαραίτητα τα εξής:
i. Το αναλυτικό πρόγραμμα της δράσης,
ii. το όνομα του ξενοδοχείου, η κατηγορία του, ο αριθμός δωματίων και κλινών και οι παρεχόμενες από αυτό υπηρεσίες,
iii. η σύμβαση αστικής και ταξιδιωτικής ασφάλισης του τουριστικού γραφείου η οποία εφόσον η μετακίνηση πραγματοποιείται στο εξωτερικό πρέπει να καλύπτει δαπάνες για την νοσηλεία των συμμετεχόντων, την υγειονομική τους μεταφορά και τον επαναπατρισμό τους,
iv. το συνολικό κόστος της εκδρομής, το κόστος ανά μαθητή/τρια και οι όροι πληρωμής του κόστους συμμετοχής ανά μαθητή/τρια,
v. οι γενικοί όροι συμμετοχής στην εκδρομή. 

Για την υπογραφή της σύμβασης ο υποψήφιος ανάδοχος προσκομίζει τα κάτωθι δικαιολογητικά τα οποία πρέπει να έχουν εκδοθεί το τελευταίο τρίμηνο πριν την υποβολή τους: 
i. Πιστοποιητικό περί μη πτώχευσης, μη κήρυξης σε κατάσταση πτώχευσης ή άλλης ανάλογης κατάστασης,
ii. πιστοποιητικό περί μη θέσεως σε εκκαθάριση ή αναγκαστικής διαχείρισης από εκκαθαριστή ή από το δικαστήριο ή μη θέσεως σε διαδικασία πτωχευτικού συμβιβασμού ή αναστολής επιχειρηματικών δραστηριοτήτων ή υπαγωγής σε διαδικασία εξυγίανσης ή οιασδήποτε άλλης κατάστασης,
iii. απόσπασμα ποινικού μητρώου του υπεύθυνου και του προσωπικού που πρόκειται να συμμετάσχει, συμπεριλαμβανομένου του ποινικού μητρώου της περ. δ του άρθρου 14 του ν. 4995/2022,
iv. αποδεικτικό φορολογικής ενημερότητας,
v. αποδεικτικό ασφαλιστικής ενημερότητας,
vi. υποχρεωτική Ασφάλιση Επαγγελματικής Αστικής Ευθύνης Διοργανωτή Ταξιδίων/Ταξιδιωτικού-Τουριστικού Γραφείου, καθώς και πρόσθετη ασφάλιση κάλυψης εξόδων σε περίπτωση ατυχήματος ή ασθένειας.

													
							Η Διευθύντρια

		
							Παντελίδου Κυριακή									ΠΕ05 Γαλλικής	
image1.png




